Պատմական խնդիրներին անդրադառնալիս Կիրառական ազգագրության խումբը մեծ չափով աշխատում է անհատական և ընտանեկան կենսագրությունների գրանցման, դրանց վերլուծության մեթոդով: Սա հնարավորություն է տալիս այս կամ այն խորությամբ վեր հանել առնվազն երեք, երբեմն` նաև չորս սերնդի կյանքի հետագիծը, և այդ ճանապարհով` պատմության մասնակիցների իմացությամբ վերականգնել չշարադրված պատմության զգալի հատված: Հայկական պատմագրության համար սա միանգամայն նոր մեթոդ է, որը, սակայն, լայնորեն կիրառվում է Եվրոպական և ԱՄՆ պատմագրությունում: Կատարվում է անհատական-ընտանեկան հիշողությունների գրանցում/ձայնագրում, տեքստավորում, դիտարկումներ, հուշագրությունների, ֆոտո- և փաստաթղթերի արխիվի կազմում: